Lietuvos Respublikos Vyriausybė

nutarimas

dėl M. K. ČIURLIONIO 150-ŲJŲ GIMIMO METINIŲ MINĖJIMO NACIONALINIU IR TARPTAUTINIU MASTU 2024–2026 METAIS VEIKLOS PLANO PATVIRTINIMO

2024 m. liepos 10 d. Nr. 586

Vilnius

Įgyvendindama Lietuvos Respublikos Seimo 2022 m. gruodžio 22 d. nutarimo Nr. XIV‑1759 „Dėl 2025 metų paskelbimo Motiejaus Kazimiero Sarbievijaus ir Baroko literatūros, Mikalojaus Konstantino Čiurlionio bei Lėktuvo „ANBO“ ir Lietuvos aviacijos kūrėjų metais“ 1 straipsnio 2 punktą ir Aštuonioliktosios Lietuvos Respublikos Vyriausybės programos nuostatų įgyvendinimo plano, patvirtinto Lietuvos Respublikos Vyriausybės 2021 m. kovo 10 d. nutarimu Nr. 155 „Dėl Aštuonioliktosios Lietuvos Respublikos Vyriausybės programos nuostatų įgyvendinimo plano patvirtinimo“, 2.3 papunktį, atsižvelgdama į Lietuvos Respublikos Vyriausybės M. K. Čiurlionio vardo ir kūrybos paveldo įprasminimo ir sklaidos komisijos, sudarytos Lietuvos Respublikos Vyriausybės 2023 m. lapkričio 8 d. nutarimu Nr. 850 „Dėl Lietuvos Respublikos Vyriausybės M. K. Čiurlionio vardo ir kūrybos paveldo įprasminimo ir sklaidos komisijos sudarymo“, pasiūlymus ir siekdama, kad M. K. Čiurlionio vardo ir kūrybos paveldo sklaida būtų tęsiama ir praėjus jubiliejiniams metams, Lietuvos Respublikos Vyriausybė nutaria:

1. Patvirtinti pridedamą M. K. Čiurlionio 150-ųjų gimimo metinių minėjimo nacionaliniu ir tarptautiniu mastu 2024–2026 metais veiklos planą (toliau – Planas).

2. Nustatyti, kad Planas įgyvendinamas iš Lietuvos Respublikos valstybės biudžete atitinkamoms ministerijoms, institucijoms ir įstaigoms patvirtintų bendrųjų asignavimų ir kitų teisėtai gautų lėšų.

3. Pasiūlyti:

3.1. Lietuvos Respublikos Seimo kanceliarijai, Lietuvos Respublikos Prezidento kanceliarijai, Lietuvos Respublikos ekonomikos ir inovacijų ministerijai, Lietuvos Respublikos finansų ministerijai, Lietuvos Respublikos kultūros ministerijai, Lietuvos Respublikos susisiekimo ministerijai, Lietuvos Respublikos švietimo, mokslo ir sporto ministerijai, Lietuvos Respublikos užsienio reikalų ministerijai, Kultūros paveldo departamentui prie Kultūros ministerijos, Lietuvos kino centrui prie Kultūros ministerijos, Lietuvos kultūros tarybai, Lietuvos kultūros institutui, koncertinei įstaigai Lietuvos nacionalinei filharmonijai, Lietuvos nacionaliniam operos ir baleto teatrui, Lietuvos nacionalinei Martyno Mažvydo bibliotekai, koncertinei įstaigai Lietuvos valstybiniam simfoniniam orkestrui, Lietuvos literatūros ir meno archyvui, Lietuvos teatro, muzikos ir kino muziejui, Nacionaliniam M. K. Čiurlionio dailės muziejui, Stasio Eidrigevičiaus menų centrui, Žemaičių dailės muziejui, kultūros atašė Japonijoje, kultūros atašė Lenkijoje, kultūros atašė Vokietijoje, Lietuvių literatūros ir tautosakos institutui, Lietuvos mokslų akademijos Vrublevskių bibliotekai, Lietuvos muzikos ir teatro akademijai, Vilniaus dailės akademijai, Nacionalinei Mikalojaus Konstantino Čiurlionio menų mokyklai, viešajai įstaigai Lietuvos nacionaliniam radijui ir televizijai, Lietuvos bankui, akcinei bendrovei Lietuvos paštui, Lietuvos muziejų asociacijai, Lietuvos kompozitorių sąjungai, Lietuvos džiazo federacijai, Kauno M. K. Čiurlionio draugijai, M. K. Čiurlionio namams, Vilniaus kultūros centrui, koncertinei įstaigai Vilniaus miesto savivaldybės chorui „Jauna muzika“, Kauno valstybiniam lėlių teatrui, Kauno miesto kameriniam teatrui, Kauno šokio teatrui „Aura“, Kauno menininkų namams, koncertinei įstaigai „Kauno santaka“, Plungės rajono savivaldybės viešajai bibliotekai, Plungės Mykolo Oginskio meno mokyklai, biudžetinei įstaigai Plungės turizmo informacijos centrui, Rietavo Oginskių kultūros istorijos muziejui, Rietavo Mykolo Kleopo Oginskio meno mokyklai, Varėnos kultūros centrui, Varėnos Jadvygos Čiurlionytės menų mokyklai, Varėnos rajono savivaldybės viešajai bibliotekai, Senosios Varėnos kaimo bendruomenei, Druskininkų Švč. M. Marijos Škaplierinės parapijai, Tarptautinių kultūros projektų centrui, trečiojo amžiaus universitetams ir jų bendruomenėms, Vilniaus universitetui, Mūzai Rubackytei, Visagino kultūros centrui, viešajai įstaigai „Impetus musicus“, VšĮ „Klasika LT“, viešajai įstaigai Lietuvos muzikos informacijos centrui, viešajai įstaigai „Lietuvos rašytojų sąjungos leidykla“, koncertinei įstaigai Kauno valstybinei filharmonijai, VšĮ „Natrix natrix“, UAB „OKTA“, MB „Pramogų sostinė“, viešajai įstaigai „Operomanija“, uždarajai akcinei bendrovei „Tyto alba“, viešajai įstaigai „Palangos orkestras“, VšĮ „Pinus sylvestris“, VšĮ Tytuvėnų festivaliui, VšĮ Vilniaus sakralinės muzikos chorui „Adoramus“, MB Teatrui „Arbatvakariai“, MB „Misteris Pinkmanas“, MB Vėjo rožei, UAB „Kitos knygos“, viešajai įstaigai „Europos parkas“, Čiurlionio draugijos Senosios Varėnos skyriui ‒ dalyvauti įgyvendinant Planą;

3.2. Vilniaus miesto savivaldybei, Kauno miesto savivaldybei, Druskininkų savivaldybei, Rietavo savivaldybei, Plungės rajono savivaldybei, Palangos miesto savivaldybei, Varėnos rajono savivaldybei – dalyvauti įgyvendinant Planą ir skirti savivaldybių biudžetų lėšų Planui įgyvendinti.

Ministrė Pirmininkė	Ingrida Šimonytė

Švietimo, mokslo ir sporto ministrė,

pavaduojanti kultūros ministrą	Radvilė Morkūnaitė-Mikulėnienė